9 



den højeste c. 12 Meter over Havfladen — med stejle græsbevoksede 

 Skrænter og en ganske smal Strandbred, samt en større Holm, 

 Langø, der er 1200 Meter lang og 400 Meter bred og hæver sig 

 12 Meter over Havfladen. Langø viste sig at være beboet og 

 fuldstændig opdyrket, og med Undtagelse af Lærker og nogle 

 Gul Vipstjerter saas ingen Fugle her. — Den nordøstligste af 

 Smaaholmene var ligeledes under Kultur; den var nypløjet, og 

 en Mænge Hættemaager og Stormmaager sad paa Jorden; Maage- 

 reder i den sjnalle Græskant omkring det nypløjede, alle ganske 

 vist tomme, kunde vidne om, at Maagerne havde haft til Hen- 

 sigt at yngle her, men var bleven forstyrrede. Ved Stranden 

 saas enkelte Hætteterner og nogle Rødben, hvis Adfærd dog 

 tilkendegav, at de ikke havde Rede paa Holmen; muligvis er 

 deres Yngel (Æg) forulykket ved Pløjningen. 



Den sydøstlige Holms Sydende løber mod Øst ud i en lille 

 stenet Hale ; her opholdt sig to Par Præstekraver og nogle Storm- 

 maager, hvoraf de førstnævnte rimeligvis havde Rede der. — 

 Oppe paa Holmen, der var bevokset med Græs, saas en enkelt 

 Vibe, et Par Gul Vipstjerter og et Par Digesmutter, sidstnævnte 

 to Arter formentlig ynglende. 



Den hlle Holm, der ligger Nord for Langø, og som i Ydre 

 ganske lignede de ovenfor omtalte, afveg, hvad Fuglelivet angaar, 

 en Del fra dem. Adskillige Hættemaager og Stormmaager, Hætte- 

 terner, Dværgterner, Viber og Rødben, nogle Præstekraver, et Par 

 Digesmutter og to Par Gravgæs samt en Strandskade saas her. 

 I Skrænten mod Vest fandtes to Huller, øjensynhg beboede af 

 Gravgæs, thi talrige Fodspor af disse Fugle saas udenfor. 



I Sandet ved den østre Strand ynglede en lille Koloni Dværg- 

 terner, 7 Reder med 1 til 3 Æg blev set. En lille Maagekoloni, 

 bestaaende af henved 20 Reder af Stormmaager og Hættemaager, 

 alle indeholdende Æg, fandtes paa den mindre stejle, østlige 

 Skraaning, og en halv Snes Hætteternereder ligeledes paa Hol- 

 mens Østside tæt ved Kysten. — Et Par Toppet Skalleslugere 

 fløj forbi ude over Vandet. 



Kl. 7 sejlede vi ud af Lindelse Nor langs Langelandskysten 

 mod Syd til Ristinge Hale, hvor vi, da Vinden flovede mere og 

 mere, først ankom omtrent Kl. 10 om Aftenen. 



Paa Vejen hertil saa vi 3 Sortænder (Oedemia nigra). 



Omtrent mellem Ristinge Hale og Storeholm kastede vi Anker. 



Den 2 4 Maj. Vejret var slet. I Nattens Løb var det blæst 



